
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 236 


26 Μαρτίου 1997 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων δύο (2) κτιρίων που 
βρίσκονται εντός του ρυμοτομικού σχεδίου Αθηνών 
και καθορισμός ειδικών όρων και περιορισμών δόμη¬ 
σης αυτών. 

Χαρακτηρισμός ως διατηρητέας ισόγειας αποθήκης 
φερομένης ως ιδιοκτησία Χαράλαμπου Κουτζα- 
μπάση στη θέση «Μάνουλος» Μανταμάδου της νή¬ 
σου Λέσβου και καθορισμός ειδικών όρων και περιο¬ 
ρισμών δόμησης αυτής. 


ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 5121/931 (Ή 

Χαρακτηρισμός ως διατηρητέων δύο (2) κτιρίων που βρί¬ 
σκονται εντός του ρυμοτομικού σχεδίου Αθηνών και 
καθορισμός ειδικών όρων και περιορισμών δόμησης 
αυτών. 

0 ΥΠΟΥΡΓΟΣ ΠΕΡ/ΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 
1577/1985 Γενικός Οικοδομικός Κανονισμός» (Α’ 210), 
όπως τροποποιήθηκαν με το άρθρο 1 (παρ. 1 και 2) του ν. 
1772/1988 «Τροποποίηση διατάξεων του ν. 1577/85 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29Α του ν. 1558/1985 «Κυ¬ 
βέρνηση και Κυβερνητικά Όργανα» (Α 137) όπως αυτό 
προστέθηκε με το άρθρο 27 του ν. 2081/92 (Α 154). 

3. Την υπ’ αριθμ. 103326/1281/5.12.1996 απόφαση 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων «Μεταβίβαση αρμοδιοτή¬ 
των του Υπουργού και του Υφυπουργού Περιβάλλοντος 
Χωροταξίας και Δημοσίων Έργων στο Γενικό Γραμματέα 
και στους Προϊσταμένους των Γενικών Δ/νσεων και Τμη¬ 
μάτων του Υπουργείου Περιβάλλοντος, Χωροταξίας και 
Δημοσίων Έργων πλην Γενικής Γραμματείας Δημοσίων 
Έργων» (1126 Β/1612.1996). 

4. Τις διατάξεις της παρ. Β του άρθρου 1 του π.δ/τος 


28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α 9). 

5. Την από 2.8.196 αιτιολογική έκθεση της Δ/νσης Πο- 
λεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 27.11.1996 σύμφωνη γνώμη των ενδιαφερομέ¬ 
νων (αρ. πρωτ. ΥΠΕΧΩΔΕ 104571/ 10984/6.12.1996). 

7. το 144/11.9.1996 υπηρεσιακό σημείωμα της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

8. Το γεγονός ότι από τις κανονιστικές διατάξεις αυτής 

της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: . 

Χαρακτηρίζονται ως διατηρητέα δύο (2) κτίρια που βρί¬ 
σκονται εντός του ρυμοτομικού σχεδίου Αθηνών περιοχή 
Παγκρατίου και ειδικότερα στο Ο.Τ. 58 επί των οδών: 
α) Υμηττού αρ. 108 (κτίριο Α) και 
β) Χρεμωνίδου αρ 8-10 (κτίριο Β) φερόμενα ως ιδιοκτη¬ 
σία θ. Χαραγκιώνη, Π. Χαραγκιώνη και Αφών Γιούση, 
όπως φαίνονται με μαύρη διαγράμιση στο σχετικό πρωτό¬ 
τυπο διάγραμμα σε κλίμακα 1:1000 που θεωρήθηκε από 
τον Προϊστάμενο της Διεύθυνσης Τοπογραφικών Εφαρ¬ 
μογών με την 5121/1997 πράξη του και που αντίτυπό του 
σε φωτοσμίκρυνση δημοσιεύεται με την παρούσα από¬ 
φαση. 

2. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων 
τους. 

Επιβάλλεται η επισκευή και η αποκατάσταση των 
όψεων των χαρακτηριζόμενων ως διατηρητέων κτιρίων. 

3. Επιτρέπεται ο εκσυγχρονισμός των εγκαταστάσεων, 
η κατασκευή νέου φέροντα οργανισμού των κτιρίων κα¬ 
θώς και κάθε επέμβαση για λόγους λειτουργικούς εφόσον 
δεν αλλοιώνεται ο αρχιτεκτονικός χαρακτήρας των κτι¬ 
ρίων. 

4. Επιτρέπεται προσθήκη κατ' επέκταση των υφιστάμε¬ 
νων κτιρίων στον υπάρχοντα ακάλυπτο των οικοπέδων και 
μέχρι του ορίου της ιδιοκτησίας των (κάλυψη 100%). 

5. Επιτρέπεται στο κτίριο Α η προσθήκη στο υπόγειο, 
κατ’ επέκταση του υπάρχοντος τμήματος, στο περί¬ 
γραμμα του κτιρίου και προσθήκη ενός ακόμα υπόγειου 
ορόφου με χρήσεις εμπορικέ^ και αποθηκευτικές, όπως 

φαίνεται στο σχετικό πρωτότυπο διάγραμμα σε κλίμακα 
1:200 που θεωρήθηκε από τον Προϊστάμενο της Διεύθυν¬ 
σης Τοπογραφικών Εφαρμογών με την.. ./I996 πράξη του 
και απου αντίτυπό του σε φωτοσμίκρυνση δημοσιεύεται 
με την παρούσα απόφαση. 

6. Επιτρέπεται στο κτίριο Β η προσθήκη η καθ’ ύψος Β' 
ορόφου στο περίγραμμα του υπάρχοντας. Το ύψος του 
κτιρίου συμπεριλαμβανομένης και της προσθήκης δεν 
υπερβαίνει τα 14,33 μ. Πάνω από το μέγιστο επιτρεπό¬ 
μενο ύψος επιτρέπεται η κατασκευή συμπαγούς στηθαίου 
ύψους 1,30 μ. 

Επιτρέπεται επίσης η προσθήκη δύο πλήρων υπόγειων 
ορόφων, με αποθηκευτικές και εμπορικές χρήσεις, σε όλη 
την επιφάνεια ταυ οικοπέδου, όπως φαίνεται στο διά¬ 
γραμμα της προηγουμένης παραγράφου της παρούσας 
απόφασης. 

7. Επιτρέπεται η δημιουργία πέντε (5) περαιτέρω υπό¬ 
γειων ορόφων (χώρων στάθμευσης) στο περίγραμμα και 
των δύο διατηρητέων κτιρίων. 

8. Επιτρέπεται η λειτουργική συνένωση των κτιρίων Α 
και Β με το όμορό τους επί της οδού Υμηττού, αρ. 110 και 
110Α. 

9. Επιτρέπεται η αναδιαρρύθμιση του εσωτερικού χώ¬ 
ρου των κτιρίων Α και Β με νέο φέροντα οργανισμό. 

10. Δεν επιτρέπεται η τοποθέτηση φωτεινών επιγρα¬ 
φών ή διαφημίσεων στις όψεις και το δώμα των διατηρη¬ 
τέων κτιρίων. 

Κατ’ εξάίρεση επιτρέπεται η τοποθέτηση φωτεινών επι¬ 
γραφών στους ισόγειους χώρους των καταστημάτων που 


αναφέρονται αποκλεισιτκά στο όνομα και στο αντικείμενο 
των εργασιών τους. 

Οι φωτεινές επιγραφές στα ισόγεια καταστήματα τοπο¬ 
θετούνται μεσσ στις προθήκες έχουν χρώμα λευκό ή κί¬ 
τρινο, σταθερό και συνεχές και θα αποτελούνται από με¬ 
μονωμένα στοιχεία, γράμματα και αριθμούς. 

11. Όλες οι εργασίες επισκευής, αποκατάστασης, προ¬ 
σθήκης και ανακατασκευής - αναδιαρρύθμισης του εσω¬ 
τερικού των διατηρητέων κτιρίων γίνονται χωρίς υπέρβαση 
του ισχύοντος συνιελεστού δόμησης και τον μέγιστου επι¬ 
τρεπόμενου ύψους και θα εγκριθούν από την αρμόδια Επι¬ 
τροπή Πολεοδομικού και Αρχιτεκτονικού Ελέγχου 
(ΕΠΑΕ). 

12. Για οποιαδήποτε περαιτέρω επέμβαση στο εξωτε¬ 
ρικό και εσωτερικό των διατηρητέων κτιρίων καθώς και για 
την τοποθέτηση επιγραφών απαιτείται η έγκριση της Επι¬ 
τροπής Πολεοδομικού και Αρχιτεκτονικού Ελέγχου 
(ΕΠΑΕ). 

13. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 26 Φεβρουάριου 1997 

Με εντολή Υπουργού 
Ο Γενικός Γραμματέας 
ΔΗΜ. ΣΑΡΑΦΟΓΛΟΥ 

Αριθ. ΔΠΑ/2063 (2) 

Χαρακτηρισμός ως διατηρητέας ισόγειας αποθήκης φε- 
ρομένης ως ιδιοκτησία Χαράλαμπου Κουτζαμπάση στη 
θέση «Μάνουλος» Μανταμάδου της νήσου Λέσβου και 
καθορισμός ειδικών όρων και περιορισμών δόμησης 
αυτής. 

Η ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατάξεις 
του Ν. 1772/88 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες 
σχετικές διατάξεις (ΦΕΚ 91/Α/88). 

2. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε στο Νόμο αυτό με 
το άρθρο 27 του Ν. 2081/92. 

3. Το υπ’ αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1 /Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

4. Το υπ’ αριθ. 359/86 Π.Δ. «Οργανισμός Υπουργείου 
Αιγαίου» (ΦΕΚ 158/Α/86) και ειδικότερα το άρθρο 5 (παρ. 
1, ε και παρ. 2, Ε, 8) αυτού. 

5. Την υπ' αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου, «Πρά¬ 
ξεις και έγγραφα αρμοδιότητας του Υπ. Αιγαίου, που εξαι¬ 
ρούνται από τους περιορισμούς της διάταξης του άρθρου 
81 παρ. 1 του Ν. 1892/90» (ΦΕΚ 741/Β/29.11.90). 

6. Τον φάκελλο του θέματος που διαβίβασε στο Τμήμα 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου η Δ/νση Πολεοδομίας και 
Περιβάλλοντος της Νομαρχιακής Αυτοδιοίκησης Λέσβου 
και έλαβε αριθ. πρωτ. 1598/14.3.1996 Υπ. Αιγαίου. 

7. Την από 7.2.1997 αιτιολογική έκθεση του Τμήματος 
Πολιτιστικής Ανάπτυξης η οποία κοινοποιήθηκε στον εν¬ 
διαφερόμενο Χαράλαμπο Κουτζαμπάση με το αριθμ. 
πρωτ. ΔΠΑ/1598/96/7.2.1997 έγγραφό μας. 

8. Την παρέλευση της προθεσμίας, όπως ορίζεται από 
τις κείμενες διατάξεις (άρθρο 4, παρ. 2 του Ν. 1577/85, 
όπως τροποποιήθηκε με τον Ν. 1772/88), χωρίς να πε¬ 
ριέλθουν τυχόν αντιρρήσεις από τον ενδιαφερόμενο Χα¬ 
ράλαμπο Κουτζαμπάση στο Τμήμα Πολιτιστικής Ανάπτυ¬ 
ξης της Δ/νσης Περιφερειακής Ανάπτυξης του Υπουρ¬ 
γείου Αιγαίου. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 


Κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Χαρακτηρίζεται ως διατηρητέα η ισόγεια αποθήκη 
φερόμενη ως ιδιοκτησία Χαράλαμπου Κουτζαμπάση, που 
βρίσκεται στη θέση «Μάνουλος» Μανταμάδου της νήσου 
Λέσβου, όπως φαίνεται σημειωμένη στο τοπογραφικό διά¬ 
γραμμα αε κλίμακα 1:500 που θεωρήθηκε από την Προϊ- 
σταμένη του Τμήματος Πολιτιστικής ανάπτυξης της Δ/ 
νσης Περιφερειακής Ανάπτυξης του Υπουργείου Αιγαίου 
με την αριθμ. 2063/97 πράξη της και που συνοπτικό του 
αντίτυπο δημοσιεύεται με την παρούσα απόφαση, επειδή 
διαθέτει τυπικά στοιχεία αναφοράς σε αυτού τους είδους 
κατασκευές. 

2. Στην χαρακτηριζόμενη ως διατηρητέα ισόγεια απο¬ 
θήκη απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών και διακοσμητικών 
στοιχείων της. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις για λόγους λει¬ 
τουργικούς στο εσωτερικό της χαρακτηριζόμενης ως δια¬ 
τηρητέας ισόγειας αποθήκης, εφ’ όσον δεν αλλοιώνεται ο 
αρχιτεκτονικός της χαρακτήρας. 

4. Επιβάλλεται η καθαίρεση των ισογείων προσκτισμά- 
των από τσιμεντόλιθους που έχουν κατασκευασθεί κατά 
προσθήκη στην νότια και δυτική πλευρά της. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στη χαρακτηριζόμενη ως διατη¬ 
ρητέα ισόγεια αποθήκη. 

Επιτρέπεται μόνον η τοποθέτηση επιγραφών περιορι¬ 
σμένων διαστάσεων, που πληροφορούν για την χρήση των 
χώρων της. 

6. Για οποιαδήποτε οικοδομική εργασία στο εξωτερικό 
και εσωτερικό της χαρακτηρισμένης ως διατηρητέας ισό¬ 
γειας αποθήκης, τον περιβάλλοντα χώρο της, καθώς και 
για την τοποθέτηση επιγραφών απαιτείται η έγκριση της 
Επιτροπής Πολεοδομικού και Αρχιτεκτονικού ελέγχου 
(ΕΠΑΕ) και η έκδοση της κατά τον Νόμο απαιτουμένης οι¬ 
κοδομικής αδείας. 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 12 Μαρτίου 1997 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

~ΤΟΠθΓρ>ΑφΐΚΟ ΑΙ ΑΓΡ Α^ΜΑ 

ΥΠΟΥΡΓΕΙΟ ΑΙΓΑΙΟΥ 

Αο&λ<χ η Ρ <£«ς. ΜΑΐ20&Ι?1 τ4Ν λκχαι* 

Αρι ^ « λρ' αρβί- 

θίρα : Χαρακτη^ρο^ «λ διατηρητέα* ΐβ^ίΚ*. ατο^ί- 

κγι^ ψεραρέΙΛί*. ωΐ Ι&οητηεία. Ι^ντ^αμηρ- 

€η 6τη ϋβη "ΜανπυΑο^ Μανταρά£<υ Τη?> ν^δ® Λέ^>αι 
<αΐ καθοριβρι» Δίδιεάν όρα* ΚΡί 7 ε Ρ'ΡΡ ,6 Ρ“ κ/ 
ίόρηβη* . <χυιπ$ 

Μ^ιληνη ΜΑρΤοΤ. "^ ■ 


Α ηροΑΓΑΗΕΝΗ -τνΐιιυΑΤΤδ. 

